कागजों में ही कर्मी रिलीव रिटेन, असल में कोई गया ही नहीं
प्रशासनने इंटर डिपार्टमेंटल ट्रांसफर पॉलिसी इस सोच के साथ शुरू की थी कि सिस्टम से करप्शन कम होगा लेकिन यहां अफसरों ने इसका तोड़ भी निकाल लिया है। ऐसा ही एक खेल हुआ है यूटी इंजीनियरिंग डिपार्टमेंट में जहां 10 कर्मचारियों को कागजों में ही रिलीव कर दिया गया। कागजों में ही उन्हें रिटेन कर लिया गया जबकि असल में कोई अपनी सीट से हिला तक भी नहीं। प्रशासन ने 31 जनवरी को इंटर डिपार्टमेंटल ट्रांसफर पॉलिसी के तहत कई विभागों के कर्मचारियों की बदलियां की थीं। इनमें इंजीनियरिंग डिपार्टमेंट के भी 10 कर्मचारी थे जोकि सुपरिंटेंडेंट से लेकर सीनियर असिस्टेंट ग्रेड के थे। इन्हें जीएमसीएच-32 सीटीयू में ट्रांसफर किया था। इनको रिलीव करने के लिए 3 फरवरी को सुपरिंटेंडिंग इंजीनियर ने ऑर्डर जारी कर दिए। ऑर्डर के मुताबिक इन्हें तत्काल प्रभाव से रिलीव होना चाहिए था पर भी ये कर्मचारी सिर्फ ऑफिस आते रहे बल्कि हाजिरी भी लगाते रहे। 3 फरवरी को शुक्रवार का दिन था और फिर शनिवार-रविवार की छुट्टी आई। सोमवार से इन्हें अपने नए डिपार्टमेंट में जॉइन करना था लेकिन ये पुराने ऑफिस में ही अटेंडेंस लगाते रहे। इन्होंने 6, 7, 8 और 9 को अटेंडेंस लगाई और संयोग से 9 फरवरी को ट्रांसफर ऑर्डर्स पर कैट ने “स्टेटस को’ यानी यथास्थिति बरकरार रखने के ऑर्डर कर दिए। इस ऑर्डर के बाद तो वैसे भी किसी कर्मचारी की ट्रांसफर या रिलीविंग नहीं की जा सकती थी। तब से ये कर्मचारी अपनी पुरानी सीट पर ही जमे हुए हैं।
अगर ऐसा है तो कार्रवाई करेंगे
^जिनडिपार्टमेंट के कर्मचारियों को ट्रांसफर किया था, उन्हें तत्काल प्रभाव से रिलीव करना। ऐसा नहीं हुआ तो इसकी जांच की जाएगी। -केके जिंदल, सेक्रेटरी पर्सोनल
एसई बोले, मुझे जानकारी ही नहीं
^हमनेजिनको रिलीव किया वे सभी जॉइन कर गए थे। जिस डिपार्टमेंट से यहां कर्मी कर्मचारी आने थे, वे आए नहीं, इसलिए अपने ही कर्मचारियों को रिटेन किया है। मुझे नहीं पता कि जो कर्मी रिलीव हुए थे वे दोबारा इसी ऑफिस में अटेंडेंस लगाते रहे। चेक करवाता हूं। -सीबी ओझा, सुपरिटेंडेंटइंजीनियर
कुर्सी को लेकर हो रहा बवाल
इनकर्मचारियों ने सीटीयू और जीएमसीएच-32 में जॉइन नहीं किया लेकिन सीटीयू ने अपने कर्मचारी रिलीव कर दिए और उन्होंने इंजीनियरिंग डिपार्टमेंट में जॉइन कर लिया। अब हालत ये है कि सीटीयू के कर्मचारी भी इंजीनियरिंग डिपार्टमेंट में ही रहे हैं। जिस कारण कुर्सी को लेकर रोजाना बवाल हो रहा है। जो कर्मचारी पहले जाता है, सीट उसे मिल जाती है।
अटेंडेंस रजिस्टर में लगी हाजरी।
ललित मोहन, सुनीता शर्मा, नीलम कुमारी, सुखविंदर सिंह, मनोज पुरी, संजीत शर्मा, रंजीत कौर, लक्ष्मी देवी और प्रवीन बाला रिलीव होने के बाद भी ऑफिस आते रहे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva